黃劍文自嘲睇英文粉絲信要查字典 新加坡旅行獎勵自己
2024年05月15日 11:01
東網電視
更多新聞短片
歌手黃劍文完成《中年好聲音2》比賽後，工作依然繁忙，稍後更會擔正演出音樂劇。日前他的起心肝放自己數天假，飛往新加坡旅行放空，期間雖然做足「旅客應該做嘅事」，四出食好西、到主題樂園遊玩及打卡，不過在出發前往新加坡機程上，他爭取時間一口氣翻閱了27封粉絲信，更搞笑寫道﹕「大家寫信畀我，如果可以都係寫中文比較好啲，因為英文嘅話我要查字典，感激大家對我嘅支持鼓勵及愛，睇到好感動。」
劍文指自己已有10年未有到訪過新加坡，今次「畢業旅行」行色匆匆，教他分外珍惜。而總括今次旅程，他笑說﹕「去到主題樂園，真係好似中學生去旅行咁，盡情玩機動遊戲、盡情叫一餐﹗真係好感恩，落完雨入到去就冇落雨，走嘅時候返到去先落雨，起碼玩嘅時候有太陽，真係好盡情食、盡情瞓、盡情見朋友，盡情自由行。」期間他亦有抽時間與當地朋友見面，且一齊jam歌及與當地樂迷見面，可謂用盡每刻，行程相當充實。